Marcos Cramer

Markos Malke KRAMER (oficiala nacilingva formo: Marcos Malke CRAMER, naskiĝis la 27-an de junio 1984 en Bonaero) estas german-argentina esperantisto kaj membro de la Akademio de Esperanto.

Kramer esperantistiĝis en oktobro 2000. De decembro 2001 ĝis decembro 2002 ri estis la interreta respondeculo de la Germana Esperanto-Junularo, kaj de oktobro 2003 ĝis decembro 2006 ri estis la estro de la Interreta Komisiono de la Germana Esperanto-Junularo.Arĥivita retpaĝo de la Germana Esperanto-Junularo el 2006, kiu indikas Kramer kiel estron de la Interreta Komisiono (IReK) De decembro 2006 ĝis junio 2009 ri estis la redaktisto de TEJO Tutmonde.Arĥivita retpaĝo de TEJO indikanta Kramer kiel redaktiston de TEJO Tutmonde En 2010 elektita ri estis membro de la Akademio de Esperanto. Ekde 2011 ri en Esperantujo uzas la parte Esperantigitan nomformon "Markos Kramer".

De 2003 ĝis 2007, Kramer studis matematikon kaj filozofion en Oksfordo, Britujo. En 2013 ri doktoriĝis pri la komput-lingvoscienca kaj logika analizado de matematikaj tekstoj en Bonn, Germanujo.Doktoriĝa disertaĵo de Kramer elektronike publikigita de la Universitato de Bonn De 2013 ĝis 2018 ri laboris kiel esploristo pri komputoscienca logiko ĉe la Universitato de Luksemburgo, kaj de 2018 ĝis 2024 en la Teĥnologia Universitato de Dresdeno. Ekde Aŭgusto 2024 ri laboras kiel programisto kaj fakulo pri formala programcertigado ĉe secunet Security Networks, firmao por sekuraj komuniksistemoj.

Kramer kreis la planlingvojn Loglio (inter 2003 kaj 2005) kaj Dunianto (inter 2017 kaj 2025, publikigita en 2025). Ri estas kunaŭtoro (kun Robin van der Vliet) de la Terminaro pri Seksa Identeco kaj Seksa Orientiĝo por esperanto-parolantoj.

 Referencoj 

 Eksteraj ligiloj 

 Retpaĝo pri Kramer ĉe la retpaĝaro de la Universitato de Luksemburgo

Kategorio:Germanaj esperantistoj
Kategorio:Akademio de Esperanto
Kategorio:Naskiĝintoj en Argentino
Kategorio:Germanaj vikimedianoj